Genre: Information/Explanation

Poročilo (Feasibility study - Towards a mobility scoreboard: Conditions for Learning Abroad in Europe) vsebuje niz predlaganih indikatorjev, ki se osredotočajo na pogoje za spodbujanje učne mobilnosti v visokošolskem izobraževanju. Omrežje Eurydice ga je pripravilo po naročilu Evropske komisije. Države članice so se namreč s priporočilom Sveta ministrov EU leta 2011 zavezale k spodbujanju mobilnosti in odstranjevanju ovir za učno mobilnost, poročilo pa predstavlja prvi poskus omrežja za določitev okvirnih kazalnikov za spremljanje tega procesa. <p/> V poročilu je pozornost posvečena predvsem kontekstualnim pogojem, ki mobilnost omogočajo, jo spodbujajo ali zavirajo. Študija prinaša primerjavo stanj v evropskih državah glede stateškega načrtovanja učne mobilnosti, zagotavljanja svetovanja in podpore, finančne podpore za mobilnost, prenosljivosti štipendij, poučevanja tujih jezikov in jezikovne priprave, priznavanja študija v tujini, posvečanja posebne pozornosti prikrajšanim skupinam učečih itd. <p/> Poročilo zajema podatke iz 33 držav (vseh 28 držac članic EU, Islandijo, Norveško, Švico in Turčijo). Referenčno leto za podatke v poročilu je 2011/12. Omrežje načrtuje, da bo poročilo izhajalo na vsaki dve leti. <p/> Novo poročilo Physical Education and Sport at School in Europe (Športna vzgoja in šport v šolah v Evropi) orisuje stanje na področju športne vzgoje in športnih dejavnosti v šolah v 30 evropskih državah. Poročilo pokriva primarno in sekundarno raven izobraževanja in ponuja vpogled v naslednje teme: • nacionalne strategije in široke pobude, kjer obstajajo, • status telesne vzgoje v nacionalnih kurikulumih in usmerjevalnih dokumentih, • priporočeni čas pouka, namenjen športni vzgoji in športnim aktivnostim, • ocenjevanje učencev, • izobraževanje učiteljev, • dejavnosti izven obveznega programa in • načrtovane nacionalne reforme. Poročilo je rezultat poglobljene analize podatkov, ki so jih priskrbele nacionalne enote omrežja Eurydice, in predstavlja prvi poskus Evropske komisije opredeliti ključne prednosti in pomanjkljivosti ureditev področja športne vzgoje v šolah po Evropi. <p/> Matematična kompetenca je osnovna sestavina široke palete disciplin, poklicev in področij življenja. V študiji Eurydice so osvetljeni bistveni elementi usmeritev, politik in praks, ki oblikujejo pouk matematike v evropskih izobraževalnih sistemih, in sicer je poročilo osrediščeno na reforme učnih načrtov za matematiko, metode poučevanja, preverjanja in ocenjevanja znanja ter izobraževanja učiteljev. Opisani so ukrepi, s katerimi se spopadajo države z nizkimi dosežki dijakov in spodbujajo dijake k učenju matematike. <p/> Študija temelji na obsežni analizi stanja poučevanja in učenja matematike, glavnih ugotovitvah mednarodnih raziskav PISA in TIMSS ter rezultatih pilotne raziskave Eurydice (SITEP) o vsebini programov začetnega izobraževanja učiteljev. V študiji je sodelovalo 31 držav (države EU, Islandija, Lihtenštajn, Norveška in Turčija) in zajema referenčo leto 2010/11. <p/> Novo poročilo omrežja Eurydice Funding of Education in Europe - The Impact of the Economic Crisis prinaša podatke o trendih porabe v izobraževanju v petintridesetih evropskih regionalnih in nacionalnih sistemih izobraževanja v obdobju med 2002 in 2012. Poročilo analizira vpliv finančne in gospodarske krize na proračune za izobraževanje po Evropi. <p/> V slovenskem prevodu je na voljo študija Naravoslovno izobraževanje v Evropi: nacionalne politike, prakse in raziskave. <p/> V študiji so zbrane informacije o poučevanju naravoslovja v Evropi in predstavljene trenutne usmeritve, politike in strategije, usmerjene k izboljšanju in spodbujanju poučevanja in učenja naravoslovja. Našteti in opisani so podporni ukrepi za učitelje in šole, ki želijo navdušiti učence za naravoslovje. Vključeni so tudi pregled stanja na področju naravoslovnega izobraževanja, glavne ugotovitve mednarodnih raziskav PISA in TIMSS ter tudi rezultati pilotne raziskave Eurydice (SITEP) o vsebini programov začetnega izobraževanja učiteljev. <p/> V študiji je sodelovalo 31 držav (države EU, Islandija, Lihtenštajn, Norveška in Turčija) in zajema referenčno leto 2010/11.